recursal/SuperWikiNEXT-32B huggingface dataset:
**מועדון הכדורגל אולימפיה ליובליאנה** (סלובנית: Športno društvo Nogometni klub Olimpija Ljubljana) היה מועדון כדורגל סלובני מליובליאנה ונחשב לאחד ממועדוני הפאר במדינה לאחר שגם שיחק מספר עונות בליגה היוגוסלבית הבכירה כשסלובניה הייתה חלק מיוגוסלביה.

היסטוריה
--------

אולימפיה ליובליאנה שיחקה 20 עונות בליגה היוגוסלבית הבכירה, מתוכן 19 ברצף בין השנים 1966-1984 ועוד עונה אחת ב-1989 לאחר שירדה לליגת המשנה בעונת 1984 ועלתה חזרה ב-1988.

אולימפיה העפילה לגמר הגביע היוגוסלבי בעונת 1970 אך הפסידה להכוכב האדום בלגרד בתוצאה 1-0 לאחר שהמשחק הראשון בין השתיים נגמר בתיקו 2-2. כמו כן, הקבוצה הגיעה פעמיים נוספות לחצי-גמר הגביע, בעונות 1972 ו-1982. הקבוצה העפילה פעמיים לגביע ערי הירידים, בעונת 1966/67, אז הפסידה בסיבוב הראשון לקבוצת פרנצווארוש ההונגרית ובעונת 1968/69, אז הפסידה בסיבוב הראשון לקבוצת היברניאן הסקוטית.

בליגה הסלובנית הבכירה, אולימפיה זכתה באליפות ארבע פעמים, בעונות 1992, 1993, 1994 ו-1995 והופיעה בגביע אופ"א בעונת 1994/95, אז עברה בסיבוב המוקדם את קבוצת לבסקי סופיה מבולגריה אך הפסידה בסיבוב הראשון לקבוצת איינטרכט פרנקפורט הגרמנית.

בשנת 2005 הורדה הקבוצה ל**ליגה השלישית בסלובניה-מערב** בשל קשיים כלכליים אליהם נקלעה הקבוצה ואי-יכולת להשיג רישיון מתאים מאופ"א להשתתפות בליגה הבכירה. בשל כך, פורקה הקבוצה ובמקומה הוקמה קבוצת **NK בז'יגרד**. השם בז'יגרד הוא על שם שכונת המגורים ממנה קמה אולימפיה ליובליאנה. בשנת 2008 קיבלה הקבוצה החדשה אישור להיקרא אולימפיה לובליאנה (2005) אך ההיסטוריות של שני המועדונים נשמרות בנפרד.

תארים
-----

* **אליפות סלובניה: 4**

1992, 1993, 1994, 1995
* **הגביע הסלובני: 4**

1992/93, 1995/96, 1999/00, 2002/03

שחקנים מפורסמים בעבר
--------------------

|  |  |  |
| --- | --- | --- |
| * סלובניהסלובניה ברנקו אובלאק
* קרואטיהקרואטיה רוברט פרוסינאצ'קי
* סלובניהסלובניה סרצ'קו קטאנץ
* סלובניהסלובניה אלש צ'ך
* סלובניהסלובניה מילאן אוסטרץ
* סלובניהסלובניה מלאדן רודוניה
* סלובניהסלובניה ארמין שיליאק
* סלובניהסלובניה סבסטיאן סימרוטיץ'
* סלובניהסלובניה אנטון ז'לוגר
* סלובניהסלובניה מילנקו אצ'ימוביץ'
* סלובניהסלובניה מיראן פאבלין
* סלובניהסלובניה מרקו סימונוביץ'
* סלובניהסלובניה אלכסנדר קנאבס
* סלובניהסלובניה נסטיה צ'ך
 |  | * סלובניהסלובניה דז'יוני נובאק
* סלובניהסלובניה אנדריי קומאץ
* סלובניהסלובניה דליבור סטבנוביץ'
* סלובניהסלובניה ארמין ראקוביץ'
* סלובניהסלובניה בושטיאן סזאר
* בוסניה והרצגובינהבוסניה והרצגובינה אלן שקורו
* סלובניהסלובניה ברנקו איליץ'
* בוסניה והרצגובינהבוסניה והרצגובינה טאריק הודזיץ'
* סלובניהסלובניה בויאן פרשניקאר
* בוסניה והרצגובינהבוסניה והרצגובינה מישו סמיילוביץ'
* סלובניהסלובניה רוברט אנגלרו
* סלובניהסלובניה פרימוז' גליה
* סלובניהסלובניה ולדימיר קוקול
* סלובניהסלובניה יאלן פוקורן
 |

קישורים חיצוניים
----------------

ויקישיתוף מדיה וקבצים בנושא **אולימפיה ליובליאנה** בוויקישיתוף
ניקור מותני. הצבע החום מקורו ביוד המשמש לחיטוי
**ניקור מותני** או **ניקור חוט השדרה** (באנגלית - Lumbar puncture ובקיצור LP) הוא הליך רפואי אבחנתי המתבצע לשם גילוי זיהומים, דלקות וגידולים הקשורים למוח ולמערכת העצבים, ובמיוחד לאיבחון או שלילת מחלות כדלקת קרום המוח בגוף הנבדק.

הניקור המותני הוצג לראשונה בשנת 1891 על ידי הפנימאי והכירורג הגרמני היינריך קווינקה.

הפעולה כרוכה בנטילת דגימה מהנוזל המוחי-שדרתי הנמצא סביב חוט השדרה. הנבדק מושכב על צידו, אזור הבדיקה עובר חיטוי, ומחט מוחדרת בעדינות באזור שבין החוליות המותניות הרביעית והחמישית או באזור שבין החוליות המותניות השלישית והרביעית, לעיתים בהרדמה מקומית. דגימה מהנוזל המוחי-שדרתי נלקחת לבדיקת מעבדה לצורך ביצוע אנליזה ביוכימית, מיקרוביולוגית וציטולוגית.
במצב נורמלי הנוזל שקוף וצלול, ומכיל מעט חומרי מזון (נוטריינטים), חלבוני פלזמה ותאי דם לבנים בודדים.

חריגות בהרכבו של הנוזל המוחי-שדרתי עשויות להעיד על הפרעות נוירולוגיות שונות. כך למשל הופעת חיידקים או עלייה בשיעור תאי הדם הלבנים בנוזל, כתוצאה מדלקת זיהומית במוח או בחוט השדרה, משווים לנוזל מראה עכור. שינויים אחרים בנוזל, כגון שיעור החלבונים או הסוכרים, הופעת נוגדנים מסוימים או תאי דם אדומים, מעידים על הפרעות אחרות.

בניקור מותני ניתן לאבחן את דלקת קרום המוח, גידולים במערכת העצבים, טרשת נפוצה, תסמונת גייאן-בארה, עגבת, הידרוצפלוס, דימום מוחי תת-עכבישי ועוד. בפעוטות הלוקים בחום גבוה ובלתי מוסבר, מקובל לערוך את הניקור כדי לשלול את דלקת קרום המוח. הניקור נחשב לאמצעי האמין היחיד לשלילת המחלה, שילדים בגיל הרך נמצאים בסיכון גבוה יחסית ללקות בה, משום שקישיון עורף, תסמין אחר למחלה, אינו מובחן בגיל זה. 

ניקור מותני עלול להיות מלווה בכאבי ראש וכאבי גב החולפים לאחר מספר ימים.

במקרים מסוימים משמש ניקור מותני לצורכי כימותרפיה.

לקריאה נוספת
------------

* רוברט ברקוב (עורך ראשי), **מרק, המדריך הרפואי השלם לבית ולמשפחה**, כנרת זמורה ביתן דביר, 2002. עמ' 286, 374

קישורים חיצוניים
----------------

ויקישיתוף מדיה וקבצים בנושא **ניקור מותני** בוויקישיתוף
* ניקור מותני, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4328137-0
* LNB: 000169049
* NKC: ph583224

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**המועצה המייצגת של הארגונים השחורים בצרפת** (צרפתית: Conseil représentatif des associations noires de France או בקיצור CRAN) הוא ארגון גג של השחורים בצרפת. הארגון הוקם בשנת 2005 ומטרתו היא להילחם כנגד אפליה אתנית וגזענית של שחורים בצרפת.

המועצה הוקמה בשנת בנובמבר 2005 באספה הלאומית בצרפת. מייסדה ונשיאה הראשון של המועצה הוא פטריק לוזה (Lozès) ולואי-ז'ורז' טן שימש כדוברה. בשנת 2011 הכריז לוזה על מועמדותו לנשיאות צרפת, ובעקבות זאת פרש מתפקידו וטן נבחר לתפקיד במקומו. לוזה הסביר שהמודל של המועצה הוא "ההתאחדות הלאומית למען קידום אנשים צבעוניים" (NAACP), ארגון אמריקאי ותיק הפועל לקידום השחורים בארצות הברית. המועצה מורכבת מ-130 ארגונים אזרחיים שונים. לפי המועצה בצרפת בין 2.5 ל-5 מיליון שחורים. 

הקמתו של הארגון היא במידה מסוימת שבירה של מוסכמה רבת שנים בצרפת אודות אידיאל הרפובליקאיות, שבה אין אזרח צרפתי נמדד במדדים שונים פרט לאזרחותו ואין מן הראוי לצרפתים להתאגד על בסיס אתני או גזעי. (בין השאר הלשכה הסטטיסטית בצרפת אינה אוספת מידע אודות הרקע האתני של תושבי המדינה).

קישורים חיצוניים
----------------

ויקישיתוף מדיה וקבצים בנושא **המועצה המייצגת של הארגונים השחורים בצרפת** בוויקישיתוף
* 

* אתר האינטרנט הרשמי של המועצה המייצגת של הארגונים השחורים בצרפת (בצרפתית)
* המועצה המייצגת של הארגונים השחורים בצרפת, ברשת החברתית טוויטר
* אתר הארגון

הערות שוליים
------------

1. ↑  Louis-Georges Tin est le nouveau président du CRAN (בצרפתית)
**מרכז רת"ם** (רשת תצפיות ומידע) הוא מרכז לאיסוף מידע על תפוצתם של צמחי ארץ ישראל. דגש מיוחד מושם על תיאור תפוצתם של צמחים נדירים וצמחים אנדמיים לאזורנו ועצים עתיקים בארץ ישראל.

המרכז הוקם על ידי אבישי שמידע בשנת 1979, והוא מהווה פרי שיתוף פעולה בין האוניברסיטה העברית ובין החברה להגנת הטבע. מחקרים מדעיים רבים אודות הצומח והצמחייה של ארץ-ישראל והאקולוגיה שלהם, נערכו במסגרת פעולתו של מרכז רת"ם, ובעקבותיהם יצאו לאור פרסומים רבים. בין אלה יש לציין את כתב-העת "רתם", שהופיע בין השנים 1981-88.

בשנת השמונים החל מרכז רת"ם ב**פרויקט המינים הנדירים**, שבמסגרתו נערכו סקרים מקיפים לגילוים בשדה של צמחים שהם נדירים לאזורנו או נמצאים בסכנת הכחדה או שמניחים כי כבר נכחדו מהארץ. אחת המטרות החשובות של פרויקט המינים הנדירים היא הכרת המינים החשובים לשימור, ובעקבותיהם גם השטחים הטבעיים החשובים לשימור, מבחינת ייחודיות הצמחייה שבהם. הכרה זו חשובה לצורך *קבלת החלטות* בעניין בנייה ופיתוח על שטחים פתוחים. "**ספר המידע האדום**" (שמידע ופולק 2007, הוצאת רשות הטבע והגנים), המתאר את מיני הצמחים הנמצאים בסכנת הכחדה בישראל, מסכם מחקר רב אודות המינים הנדירים בארץ ישראל, ונועד לשמש כלי-עזר חשוב לצורך קבלת החלטות תכנוניות בשטחים פתוחים בישראל.

מרכז רת"ם מנהל מאגר מידע ממוחשב, המכיל מידע תצפיתי רב אודות תפוצתם של מיני הצמחים בישראל, הן הנפוצים והן הנדירים. למרכז ישנו אתר אינטרנט (ראו להלן), ובו מתקבלים ומתפרסמים דיווחים על תצפיות במינים נדירים או בסכנת הכחדה, וכן מינים בעלי פריחה אטרקטיבית עבור קהל המטיילים. 

מרכז רת"ם עורך מדי שנה מספר השתלמויות בשדה עבור הציבור הרחב, שמטרתן לימוד הצומח והצמחייה של ארץ-ישראל. להשתלמויות אלו ישנה חשיבות רבה לצורך הכרת הטבע של ארץ ישראל בקרב הדורות הבאים, ולצורך הגברת המודעות לשמירת הטבע והשטחים הפתוחים בישראל.

קישורים חיצוניים
----------------

* מרכז רת"ם
* מאה ושלושים צמחים בלעדיים, חדשות, 17 באפריל 1991
* החברה להגנת הטבע, מרכז מידע לצמחי ישראל, דף שער בספרייה הלאומית

הערות שוליים
------------

1. ↑  אהרן פריאל, תגלית בוטאנית בגולן, מעריב, 26 ביוני 1990

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007257250705171
* LCCN: n86043865
* WorldCat (עם LCCN): n86-043865

 |
**ניקומדס השלישי אוארגטס** (ביוונית עתיקה: **Νικομήδης Εὐεργέτης Nikomḗdēs Euergétēs**) היה מלכה של ביתיניה משנת 127 לפנה"ס ועד לשנת 94 לפנה"ס. הוא היה בנו ויורשו של ניקומדס השני מלך ביתיניה מאישה בלתי ידועה.

אשתו הראשונה של ניקומדס השלישי הייתה הנסיכה הקפדוקאית נייסה, ביתם של אריארתס השישי מלך קפדוקיה ואשתו לאודיקה מקפדוקיה. לניקומדס השלישי נולדו שני בנים מנייסה, והם ניקומדס הרביעי וסוקרטס קריסטוס, וגם בת בשם נייסה. 

בשנת 108 לפנה"ס פלש ניקומדס השלישי לפפלגוניה יחד עם מיתרידטס השישי, מלך פונטוס. שני המלכים חילקו את השטח ביניהם, והתעלמו מהשגריר הרומי שציווה עליהם לסגת משם. בשנת 102 לפנה"ס פלש ניקומדס לקפדוקיה. היה זה לאחר מותו של אשתו הראשונה וחמיו, וניקומדס רצה לקבל את השלטון על קפדוקיה. הוא נשא לאישה את חמותו לאודיקה, שהייתה באותו הזמן העוצרת לתועלת שני ילדיה הקטנים (אריארתס השביעי ואריארתס השמיני) עד שיגדלו.

מיתרידטס שהיה אחיה הצעיר של לאודיקה החליט לפלוש לקפדוקיה, השתלט עליה ונתן את השלטון שם לאחיינו אריארתס השביעי. לאחר שנה החליף מיתרידטס את השלטון בקפדוקיה ונתנו לגורדיוס, שרצח אריארתס השישי, אביו של אריארתס השביעי. שני הצדדים נערכו למלחמה, אבל במהלך המשא ומתן שלפני הקרב נרצח אריארתס השביעי. מיתרידטס שם את אחד מבניו, אריארתס התשיעי למלך על קפדוקיה כשגורדיוס משמש כעוצר. כך זה נמשך 4-5 שנים.

שני הטוענים לכתר של קפדוקיה, מיתרידטס וניקומדס, שטחו את טענותיהם בפני רומא. בשנת 97 לפנה"ס התקוממו תושבי קפדוקיה כנגד מיתרידטס וקראו לשלטון ניקומדס. מיתרידטס פלש שוב לקפדוקיה והשיב את בנו לשלטון. ניקומדס ניסה להשיג את תמיכת הסנאט ברומא. הרומאים ציוו הן על ניקומדס והן על מיתרידטס להסיג את כוחותיהם מפפלגוניה וקפדוקיה. לקפדוקיה נבחר המלך אריוברזנס הראשון, שאושר על ידי לוקיוס קורנליוס סולה, הנציב הרומאי של קיליקיה (בערך בשנת 95 לפנה"ס).

קישורים חיצוניים
----------------

ויקישיתוף מדיה וקבצים בנושא **ניקומדס השלישי** בוויקישיתוף

|  |  |  |
| --- | --- | --- |
| **הקודם**:**ניקומדס השני** | **מלכי ביתיניה** | **הבא**:**ניקומדס הרביעי** |
**המועצה העולמית לתיירות מקיימת** (באנגלית: **Global Sustainable Tourism Council**  (GSTC)) היא ארגון ללא מטרת רווח, הקובע ומוביל את הסטנדרטים לקיימות בתחום התיירות ברמה העולמית.

תיאור
-----

תפקיד המועצה מוכר על ידי מערכת האומות המאוחדות, בפרט על ידי ארגון התיירות העולמי (UNWTO)  ומומחי תיירות בת קיימא ברחבי העולם  .

ל- GSTC שתי קבוצות סטנדרטים, המכונות ביחד כקריטריונים של GSTC  ובאופן נפרד כקריטריונים של GSTC ליעדים (GSTC-D v2)  וקריטריונים של GSTC למלונות ומפעילי תיירות (GSTC-I) 

כמו תקנים אחרים, הקריטריונים של GSTC משמשים לחינוך והכשרה, פיתוח מדיניות, כקו מנחה למדידה, וכבסיס להתעדה והסמכה.

המועצה פועלת גם כגוף הסמכה, באמצעותה סטנדרטים לתיירות בת קיימא יכולים לקבל דירוגים על בסיס עמידתם בקריטריונים ובסטנדרטים של GSTC.

מטרת הארגון
-----------

מטרתו העיקרית של הארגון היא להגדיל את הידע והנוהגים בתיירות בת קיימא בקרב גורמים פרטיים וציבוריים. על מנת להשיג מטרה זו, הוגדרו כמה יעדים: פיתוח תקנים בינלאומיים, ביצוע ושיפור קיימות זו ביעדים, קידום גישה לשוק, הגדלת הידע ושיטות העבודה המומלצות ועזרה באימות תקני הקיימות. ה-GSTC מגדיר תיירות בת קיימא בכללותה, באמצעות ארבעה סעיפים: השפעות סביבתיות, אחריות חברתית, כדאיות כלכלית ותרבותית של קהילות היעד התיירותי וניהול תוכנית קיימות.

היסטוריה
--------

בשנת 2008 פרסמה השותפות למען קריטריוני התיירות העולמית בר קיימא את הקריטריונים למלונות ולמפעילי תיירות. בשנת 2010, ארגון זה והמועצה למנהלות תיירות בת קיימא התמזגו ויצרו את המועצה העולמית לתיירות מקיימת (GSTC). החברים המייסדים כוללים את ארגון התיירות העולמי של האו"ם (UNWTO) , התוכנית הסביבתית של האו"ם (UNEP) , הארגון הלא ממשלתי Rainforest Alliance וקרן האומות המאוחדות (United Nations Foundation).

קישורים חיצוניים
----------------

* 

* אתר האינטרנט הרשמי של המועצה העולמית לתיירות מקיימת (באנגלית)

הערות שוליים
------------

1. ↑  "GSTC - Promoting Sustainable Travel, Criteria and Certification - GSTCouncil.org". *www.gstcouncil.org*. נבדק ב-2016-01-26.
2. ↑  "Launch of the Global Sustainable Tourism Criteria | Sustainable Development of Tourism". *sdt.unwto.org*. נבדק ב-2016-01-27.
3. ↑  Lau, Mélusine. "GSTC, pour Global Sustainable Tourism Council (en français, le Conseil mondial du tourisme durable)". *www.voyageons-autrement.com* (בצרפתית). נבדק ב-2016-01-27.
4. ↑  Brown, David. "Critères mondiaux de référence pour le tourisme durable (francais) - GSTCouncil.org". *www.gstcouncil.org*. נבדק ב-2016-01-27.
5. ↑  Moses, Jimena. "Criteria for Destinations - GSTCouncil.org". *www.gstcouncil.org*. נבדק ב-2016-01-26.
6. ↑  Andzenge, Greta. "Criteria for Hotels & Tour Operators - GSTCouncil.org". *www.gstcouncil.org*. נבדק ב-2016-01-26.
7. ↑  Hocking, Tim. "Integrity Program - GSTCouncil.org". *www.gstcouncil.org*. נבדק ב-2016-01-26.
8. ↑  "Community of UNWTO Affiliate Members | Committed to Tourism, Travel and the Millennium Development Goals". *affiliatemembers.unwto.org*. נבדק ב-2016-01-26.
9. ↑  "resource-efficiency > Policy > SCP Policies and the 10YFP > Marrakech Process > Task Forces > Sustainable Tourism". *www.unep.org*. נבדק ב-2016-01-26.
**מרכז קהילתי לב אביב**, המכונה גם **בית תמי**, הוא מרכז קהילתי השוכן בבית ברחוב בעלי מלאכה 16 בתל אביב, והגובל בגינת שינקין ובבית כנסת גאולת ישראל. המרכז נוסד בנובמבר 1994 במטרה להעניק מענה לצורכי האוכלוסייה המתחדשת באזור רחוב שינקין, ומאז 1997 הוא קרוי על שמה של תמי שטיינמץ. 

פעילויות המרכז נערכות בבניין המרכזי ובשלוחת הספורט של המרכז הקהילתי הפועלת בבנין ברחוב מזא"ה 11. בשלוחה זו, שנחנכה בשנת 1998, פועלים חדר כושר, אולם ספורט, וחדר אימונים. 

המרכז עוסק בפעילויות שונות ובהן חוגים לילדים ולמבוגרים, בתחומי אומנות, דרמה, מוזיקה וספורט, עריכת הרצאות וסדנאות, הפקת הצגות תיאטרון שוליים ועוד. במקום פועלים חוג מחול לילדים ("מחולצ'יק") ולהקת מחול למבוגרים ("להקת תמי/נמרוד פריד") המופיעה ברחבי ישראל ומחוצה לה. כ-1,500 משתתפים רשומים ומאות מבקרים מזדמנים פוקדים את פעילויות התרבות והספורט של המרכז הנערכות בשני המבנים.

קישורים חיצוניים
----------------

ויקישיתוף מדיה וקבצים בנושא **מרכז קהילתי לב אביב** בוויקישיתוף
* 

* אתר האינטרנט הרשמי של מרכז קהילתי לב אביב
* מרכז קהילתי לב אביב, ברשת החברתית פייסבוק

* מרכז קהילתי לב אביב, ברשת החברתית אינסטגרם
**אולימפיה לייפאיה** (בלטבית: **Olimpija Liepāja**, או בקיצור **אולימפיה**) היה מועדון כדורגל לטבי מהעיר לייפאיה.

היסטוריה
--------

אולימפיה לייפאיה היה אחד ממועדוני הכדורגל הכי פופולארים בלטביה בשנות ה-20 וה-30, היה זה גם מועדון שהיה גרעין הבסיס של הלטבי לנבחרת הכדורגל הלאומית בשנותיה הראשונות ועד למלחמת העולם השנייה, בה הסתיימה דרכה של המועדון. מ"אולימפיה" ישירות יצאו לא פחות מ-17 שחקנים לנבחרת לטביה, ששיחקה בסך הכל 141 משחקים בנבחרת, וכבשו 12 שערים. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18. הכי הרבה שערים למועדון כבשו וולדמורס ז'ינס, שכבש 5 שערים ב-10 משחקים. הכי הרבה שחקני "אולימפיה" - 6 - השתתפו במשחק החוץ ב-21 באוגוסט 1926 מול ליטא. השוער הארייס לזדינס, הקשר רודולפס קרונלקס והמגן פריסיס לאומניס שיחקו הכי הרבה משחקים - 18.

למועדון 7 אליפויות הליגה הבכירה בלטביה מתקופה זו, והוא היה אחד ממעצבי הכדורגל הלטבי בשנותיו הראשונות, כי באותה תקופה רק קבוצת RFK ריגה זכתה ביותר תארים מקבוצת אולימפיה - 8. בשנת 1936 החל חלוץ נבחרת אוסטריה לשעבר אוטו פישר לאמן את הקבוצה. בארבע השנים עד תחילת המלחמה, בהנהגתו, השתתפה הקבוצה בשלוש אליפויות.

בשנים 1932 ו-1933, הקבוצה השתתפה גם באליפות לטביה בהוקי, וזכתה בתחרות המאסטר של אזור לייפאיה בשתי העונות, אך הפסידה לשחקני ההוקי "איחודים" של ריגה בגמר האליפות. ב-1941, עם הכיבוש הגרמני של לטביה, חזרה RFK לפעילות וקבוצות כדורגל לטביות אחרות השתתפו באליפויות 1942–1944, אך לאחר מכן התפרקה ונעלמה.

תארים
-----

* **אליפות לטביה**:
	+ **אלופה (7)**: 1927, 1928, 1929, 1933, 1936, 1938, 1939
תערוכת פסלים במוזיאון הפראדו במדריד
נערות מבקרות בתערוכת ציור.
**תערוכה** היא הצגה מסודרת של חפצים. בניגוד ליריד, שמטרתו המרכזית היא מסחר, התערוכה מיועדת להצגת אמנות (הנאה והערכה אסתטית), למטרות חינוכיות, תעמולתיות או לצורכי הקניית ידע. תערוכות נערכות לרוב במוזיאונים, בגלריות לאמנות ובמוסדות ציבור מרכזיים. בנוסף, תערוכה היא גם תצוגות של חברות העוסקות בתחום מקצועי מסוים למשל: תערוכת התיירות שבה מציגות מדינות, חברות תעופה, אתרי נופש מתוך מטרה לקדם את התיירות. בארגון תערוכות במוזיאונים ובגלריות, לפי רעיון מרכזי, עוסק האוצֵר. פעמים רבות מחבר האוצר את קטלוג התערוכה.

היסטוריה
--------

התערוכות פרחו במלואן במאה ה-19, אולם תערוכות זמניות שונות התקיימו כבר קודם, במיוחד אלו שנועדו להציג באופן סדיר בכמה ערים גדולות את הישגיהם החדשים של האמנים.
המפורסמת שביניהן הייתה הסלון הפריזאי של האקדמיה לאמנויות היפות שתולדותיו התחילו בשנת 1667 ונפתח לקהל הרחב בשנת 1737. באמצע המאה ה-18 הסלון של פריז ומקביליו בארצות אחרות הפכו חיוניים לפיתוח ושימור המוניטין של אמנים עכשוויים. החל משנת 1769 התקיימה כל שנה בלונדון תערוכת הקיץ של האקדמיה המלכותית לאמנויות ובשנים 1805–1867, פעמיים בשנה ניהל "ה"בריטיש, אינסטיטושן" ("המוסד הבריטי לקידום האמנויות היפות בבריטניה") תערוכות זמניות, פעם אחת - תערוכת הציור הבריטי החדש ובפעם השנייה - תערוכת יצירות של הציירים הגדולים שנשאלו מהאוסף המלכותי ומהאוספים שבבתי הכפר של האריסטוקרטים. באמצע המאה ה-19 רבים מהמוזיאונים הלאומים החדשים של אירופה היו כבר על כנם והציגו תערוכות מאוספיהם הם או אוספים מושאלים, או תערובת של חפצים משני המקורות, כפי שנהוג עד לימינו.

### סוגי תערוכות

תערוכת קבע
לתערוכות האמנות שלושה סוגים עיקריים: **תערוכת יחיד** - שבה מציג אמן אחד בלבד; **תערוכה קבוצתית** - שבה מציגה קבוצת אמנים שונים. כל אמן מציג בדרך כלל כמה יצירות אמנות, לפי בחירת האמנים עצמם והאוצֶר, שגם מחליט אילו אמנים ירכיבו את הקבוצה המציגה; **תערוכת קבע** - תערוכה שממוקמת בדרך כלל במרחב הציבורי (אך גם לפעמים בחללים פרטיים או עירוניים), שבו הימצאות היצירות אינה מוגבלת בזמן או מתוכננת לזמן ארוך במיוחד של כמה שנים.

תערוכה עולמית
-------------

 ערך מורחב – **תערוכה עולמית**  

התערוכה העולמית הראשונה נערכה בשנת 1851 ב"ארמון הבדולח" בלונדון והשתתפו בה למעלה מ-13,000 מציגים. ב-1889 נערכה בפריז תערוכה עולמית לציון מאה שנה למהפכה הצרפתית, לכבוד תערוכה זו נבנה מגדל אייפל. תדירות עריכת התערוכות בעולם גדלה עם השנים ובשנת 1928 התכנסו נציגי 35 מדינות בפריז כדי לקבוע נהלים לארגון תערוכות וירידים. בעקבות התכנסות זו הוקמה הלשכה לתערוכות בינלאומיות, שמשרדיה שוכנים בפריז, ותפקידה לקבוע נהלים בנוגע לתערוכות.

היקף המשתתפים בתערוכות עלה בצורה ניכרת עם השנים. בתערוכה הראשונה שנערכה ב"ארמון הבדולח" ביקרו כ-6 מיליון איש. בשנת 1970, נערכה ביפן תערוכת "אקספו 70'", ולקחו בה חלק 64 מיליון אנשים מ-77 מדינות שונות. כיום מספר המבקרים בתערוכות מרכזיות בעולם גדול אף יותר.

תערוכות יוצאות דופן
-------------------

* תערוכת הגוף - תערוכת גופות אדם מבותרות המוצגות לציבור הרחב לצורך המחשת נושאים באנטומיה.

קישורים חיצוניים
----------------

ויקישיתוף מדיה וקבצים בנושא **תערוכה** בוויקישיתוף
* תערוכות, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562822505171
* BnF: cb15916158n (data)
* GND: 4129601-1
* HDS: 013795
* LCCN: sh85046354
* NARA: 10637243
* NKC: ph116705

 |
**רשימת מאמרים שלבני הישיבות** (**רמבי"ש**) היא אינדקס מאמרים ממוין ומקוטלג (או ביבליוגרפיה) של אלפי מאמרים תורניים בקשת רחבה של מקצועות התורה, כגון: תנ"ך, הלכה, עיון, מחשבה, הגות, תפילה, פיוט ושירה, חסידות, חינוך ועוד. המידע הכלול ברמבי"ש נאסף מתוך מאות כתבי עת תורניים וקובצי מאמרים חד-פעמיים בשפה העברית. 

הקריטריונים להכללה ברמבי"ש הם שהפרסום יהיה בבמה תורנית מכובדת ברוח היהדות האורתודוקסית, וכן שיהיה בעל ערך עבור ציבור לומדי התורה. 

רשומה ביבליוגרפית טיפוסית במאגר רמבי"ש מכילה את כותרת המאמר, את שם המחבר/ים, את כתב העת או קובץ המאמרים שבו ראה אור, את פרטי הגיליון, מספרי העמודים וכיוצא בזה, מקום הפרסום, ושנת הפרסום. מאמרים הזמינים ברשת האינטרנט בחינם - מכילים גם קישור אל המאמר. את תוצאות החיפוש ניתן למיין לפי כל אחד מן השדות המוצגים בדף התוצאות.

מערכת רמבי"ש נבנתה באופן פרטי על ידי יעקב נוימן, איש מחשבים מרמת-גן, ואינה קשורה לשום גורם אוניברסיטאי או כלכלי, זאת כדי להימנע מתכתיבים הנוגדים את מטרת המאגר.

למשתמשים ברמבי"ש יש אפשרות להוסיף תגיות (Tagging), ובכך להרחיב את אפשרויות החיפוש למשתמשים אחרים.

ראו גם
------

* רמב"י

קישורים חיצוניים
----------------

* 

* אתר האינטרנט הרשמי של רמבי"ש
**ניקון** (ברוסית: **Никон**; בשמו החילוני: **ניקיטה מינין**, Никита Минин‏; 7 במאי 1605 - 27 באוגוסט 1681) היה ראש הכנסייה הרוסית, הנהיג רפורמה דתית נרחבת, אך בסופו של דבר סולק מכל תפקידיו.

דיוקן מקורי של ניקון, מעשה ידי הצייר ההולנדי דניאל ווכטרס.

חייו
----

ניקון נולד במשפחת איכרים ממוצא מורדובי בכפר ליד ניז'ני נובגורוד. אימו נפטרה בילדותו ואביו התחתן שנית. בגיל 12 הוא עבר לגור במנזר. בשנת 1624 חזר להוריו, התחתן והחל לשרת ככומר מקומי. בשנת 1635 לאחר פטירת ילדיו, הכריח את אשתו לנדור נדרי נזירה, ונעשה נזיר בעצמו במנזר סולובקי. מאוחר יותר עבר למנזר אחר ובשנת 1643 התמנה לאב המנזר. בשנת 1646 הגיע למוסקבה לפגישה עם אלכסיי הראשון. הצאר התרשם ממנו מאוד והחליט להשאיר אותו בחצרו. עם הזמן השפעתו על הצאר גדלה וכל יום שישי הוא היה מגיע לצאר לשיחות והתייעצויות בנושאים דתיים ומדיניים והוא התיישב במנזר נובוספסקי. בשנת 1649 התמנה לראש כנסייה בנובגורוד.

ראש הכנסייה הרוסית
------------------

ב-15 באפריל 1653 נפטר הפטריארך הרוסי. ב-25 ביולי 1652 ניקון התמנה לראש הכנסייה הרוסית החדש. במהלך הטקס הוא הצליח לקבל את הבטחת הצאר שהוא לא יתערב בענייני דת וכנסייה.

זמן קצר לאחר קבלת תפקיד הפטריארך ניקון החל בביצוע רפורמה דתית ברוסיה. מהות הרפורמה הייתה בהתאמת הספרים הדתיים הרוסים לספרים היוונים והתאמת מנהגי התפילה עם המנהגים היוונים. צורת ניהול הרפורמה הביאה להתנגדות עזה ובסופו של דבר לפילוג בכנסייה הרוסית.

באותה תקופה אלכסיי הראשון ניהל מערכה צבאית נגד האיחוד הפולני-ליטאי - מלחמת רוסיה-פולין (1654 - 1667). בזמן העדרו של הצאר ממוסקבה ניקון ניהל את ענייני המדינה. מצב זה, לאור האופי וההתנהגות שלו גרמו להתמרמרות עזה בין הבויארים וההנהגה הדתית. בסופו של דבר היחסים בינו לבין הצאר התקררו וב-10 ביולי 1658 ניקון עזב בהפגנתיות את התפקיד הרם ועבר למנזר ליד מוסקבה.

בשנת 1660 בהתייעצות של ראשי הכנסייה הרוסית תוכנן לשלול מניקון את כל תפקידיו ותואר הכומר. התוכנית לא יצאה אל הפועל, אך סוכם לערוך לו משפט. בשנת 1666 החל המשפט שבו ישבו פטריארכים מאלכסנדריה ואנטיוכיה. ב-12 בדצמבר 1666 התקיימה הישיבה השלישית והאחרונה. מניקון נשללו כל תפקידיו ותואריו והוא נשלח למנזר פראפונטוב כנזיר מן המניין. לאחר פטירת אלכסיי הראשון הוא הועבר למנזר אחר עם משטר נוקשה. 

בשנת 1681 ניקון קיבל אישור לחזור למנזר באזור מוסקבה. בדרך, באזור ירוסלבל הוא נפטר. בלוויה שהתקיימה הצאר החדש פיודור השלישי התייחס לניקון כראש הכנסייה למרות מחאות הכמורה. בשנת 1682 בהתאם לבקשות הצאר ולמרות התנגדות ראש הכנסייה סוכם להחזיר את ניקון לרשימת ראשי הכנסייה ולהתייחס לזכרו בהתאם.

למרות העונש האישי הכבד שהוטל עליו, הרפורמות שהוא יזם נמשכו.

קישורים חיצוניים
----------------

ויקישיתוף מדיה וקבצים בנושא **ניקון** בוויקישיתוף
* ניקון, באתר אנציקלופדיה בריטניקה (באנגלית)

| הכנסייה האורתודוקסית הרוסית  Русская православная церковь |
| --- |
| אישים | ולדימיר הראשון, נסיך קייב • פטריארך • קיריל הראשון • אנדראס הקדוש • קירילוס ומתודיוס • ניקון • אלכסיי השני |  |
| מבנים | קתדרלת העלייה לשמים • כנסיית וסילי הקדוש • לאוורת השילוש-סרגייב • קתדרלת ישו המושיע • מנזר דנילוב |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305308005171
* BnF: cb13614914z (data)
* GND: 118588133
* ISNI: 0000 0001 2131 4824
* LCCN: n82117749
* NKC: jo2004213397
* NTA: 067815154
* SELIBR: 298652
* SNAC: w6t46mh3
* SUDOC: 077756916
* ULAN: 500232137
* VcBA: 495/56265
* VIAF: 827145858093923022200
* WorldCat: lccn-n82117749

 |
**המועצה המבצעת של הונג קונג** (באנגלית: **The Executive Council of Hong Kong**; בסינית: 行政會議) היא הרשות המבצעת של האזור המנהלי המיוחד של הונג קונג.

כיום המועצה פועלת מכוח סעיף 54 של חוק יסוד הונג קונג. בראש המועצה יושב ראש הרשות המבצעת של הונג קונג המכהן כנשיא המועצה, ומשמש למעשה ראש ממשלת הונג קונג.

המועצה נפגשת מדי שבוע, ביום שלישי בשבוע.

היסטוריה
--------

המועצה המבצעת הוקמה עוד בתקופה הקולוניאלית כדי לנהל את המושבה הבריטית. בשנות ה-40 של המאה ה-19 שימשו בפועל כרשות מבצעת המזכיר הקולוניאלי (Colonial Secretary) והגזבר הקולוניאלי (Colonial Treasurer), כאשר אלה פעלו באופן בלתי רשמי. החל משנות ה-50 של המאה ה-19 הצטרף למועצה לא-רשמית זו גם היועץ המשפטי (Attorney General). 

החל משנת 1949 פעלו באופן רשמי חמישה בעלי תפקידים כמועצה מבצעת והם: המזכיר הצבאי הבכיר, מזכיר המושבה, היועץ המשפטי של המושבה ושר האוצר של המושבה (the financial secretary). באופן בלתי רשמי כללה המועצה שישה חברים נוספים: מנכ"ל תאגיד הבנקאות הונג קונג ושנגחאי (לימים הבנק HSBC), הטאי פאן של ג'רדיין, עורך דין, שני ליטיגטורים ורופא.

לאחר העברת השליטה במושבה מהממלכה המאוחדת לסין בשנת 1997 הוגדרו סמכויות המועצה בחוק יסוד הונג קונג, כאשר מבנה המועצה נותר בלא שינוי עד שנת 2002. מאז כל חברי המועצה הם פוליטיקאים הממונים על ידי ראש המועצה, ובכך פועלת המועצה למעשה כממשלה.

הרכב המועצה
-----------

כל חברי המועצה ממונים על ידי ראש הרשות המבצעת של הונג קונג (Chief Executive). המינוי והפיטורין מהמועצה נתונים לסמכותו הבלעדית של ראש הרשות המבצעת. אין תקופת כהונה קבועה מראש, אולם בעת שראש הרשות המבצעת מסיים את תפקידו מתפטרים עמו כל חברי המועצה (בהתאם לסעיף 55 לחוק היסוד).

כיום במועצה 14 חברים רשמיים, ו-15 חברים בלתי רשמיים.

מיקום
-----

המועצה המבצעת נפגשת באגף המרכזי של מבני ממשלת הונג קונג על גבעת הממשלה באזור סנטרל של האי הונג קונג.

ראו גם
------

* המועצה המחוקקת של הונג קונג

קישורים חיצוניים
----------------

ויקישיתוף מדיה וקבצים בנושא **המועצה המבצעת של הונג קונג** בוויקישיתוף
* אתר האינטרנט הרשמי של המועצה המבצעת של הונג קונג
**Ubiquity** היא תוכנית ההתקנה ברירת המחדל במערכת ההפעלה אובונטו ונגזרותיה. קיימת בתקליטור אתחול או החסן נייד שנפרס עליהם אימג' של אובונטו. ניתן להריצה מאפשרויות המוצגות בעת העלאת ההתקן, או משולחן העבודה של תקליטור האתחול. התוכנה הוצגה לראשונה באובונטו גרסה 6.06. לפני התחלת פעולתה היא מציעה למשתמש לשנות את שפת הממשק שלה, לשפה מקומית על פי העדפתו. נועדה להיות ידידותית למשתמש.

תכונות
------

Ubiquity מורכבת מאשף הגדרות המאפשר למשתמש להתקין בקלות את אובונטו, ומראה מצגת המכילה מגוון תכונות הקיימות באובונטו במהלך ההתקנה עצמה. באובונטו גרסה 10.10 קבוצת הפיתוח של התוכנה הכניסה שינויים לפישוט הכלי ולהאצת פעולת האשף.

Ubiquity מאפשרת למשתמש לבחור בעדכון אוטומטי תוך כדי ההתקנה. במידה והמשתמש מאשר זאת, התוכנית מורידה את חבילות התוכנה המעודכנות ביותר ממאגרי התוכנה של אובונטו, ומוודאת שהמערכת אכן מעודכנת.

תוכנית ההתקנה מאפשרת למשתמש להגדיר את Ubiquity כך שיוריד גם חבילות בקוד סגור, או תוכנות צד שלישי המוגנות בפטנטים כדוגמת אדובי פלאש, וקודקים של Fluendo’s MP3, אשר המשתמש רוצה בהתקנתם.

לאחר שהמשתמש מסיים להגדיר את המחיצות באמצעות האשף, Ubiquity יכול להתחיל בפירמוט מערכת הקבצים ולהעתיק את קובצי המערכת המותקנת, ובתוך כך הוא נדרש לספק פרטים נוספים, כדוגמת שם משתמש, סיסמה, מיקום, וכדומה, דבר המפחית מזמן ההתקנה. בסקירה של ריאן פול מ-Ars Technica על אובונטו 10.10 הוא אמר "במהלך בדיקתי יכולתי להתקין מערכת במלואה תוך 15 דקות". Ubiquity מספקת גם מפה אינטראקטיבית המאפשרת למשתמש לבחור את אזור הזמן.

בתחתית חלון תוכנית ההתקנה מופיע באר המציג את התקדמות ההתקנה. בסיום שלב הגדרות המשתמש מופיעה מצגת עד לסיום ההתקנה, הכוללת סיכומים קצרים וצילומי מסך אודות יישומי אובונטו. לא כל היישומים המוצגים מותקנים בהתקנה בסיסית של אובונטו אך כולם ניתנים להורדה ממרכז התוכנה של אובונטו. מטרת המצגת היא להפוך את המשתמש למודע יותר אודות היישומים והפלטפורמות הזמינות באובונטו. 

עד גרסה 12.04 הייתה קיימת באשף אפשרות המסייעת להגירה ממערכות הפעלה אחרות (Windows, ‏OS X, והפצות לינוקס אחרות), בכך שהיא מיבאת חשבונות משתמשים של מערכת ההפעלה, חשבונות דואר אלקטרוני, סימניות מאינטרנט אקספלורר ופירפוקס, כמו גם תמונות של המשתמש, רקעים, מוזיקה, ומסמכים. בכינוס המפתחים של אובונטו אודות גרסה 12.10 הוסכם להסיר את התכונה בשל ריבוי באגים בה.

הסבה לנגזרות אובונטו אחרות
--------------------------

Ubiquity מאפשרת לנגזרות אובונטו אחרות לשנות חלקים בתוכנה כדוגמת המצגת ומיתוג המערכת. חלק מהנגזרות וההפצות שעברו היסב הן:

* קובונטו
* זובונטו
* לובונטו
* לינוקס מינט
* Elementary OS

ראו גם
------

* Wubi

קישורים חיצוניים
----------------

ויקישיתוף מדיה וקבצים בנושא **Ubiquity** בוויקישיתוף
* אתר האינטרנט הרשמי של Ubiquity

הערות שוליים
------------

1. ↑  פירוש מילולי מאנגלית "נוכחות בכל מקום"
2. ↑  LTS Dapper Drake
3. ↑  Maverick Meerkat
4. ↑  "Blessed Unity: Ars reviews Ubuntu 10.10".
5. ↑  "Quantal Quetzal Plans - UDS-Q Summary".
**זאזא גוֹגאווָה** (בגאורגית: **ზაზა გოგავა**; נולד ב-14 ביולי 1971) הוא בריגדיר גנרל בצבא גאורגיה, אשר כיהן כרמטכ"ל הצבא הגאורגי מנובמבר 2006 ועד נובמבר 2008.

חייו
----

בשנת 1994 סיים גוגאווה את לימודיו כבוגר האוניברסיטה הטכנולוגית של גאורגיה, ובשנת 1995 החל את הקריירה הצבאית שלו בכוח המשימה המיוחד "אומגה" במסגרת שירות הביטחון הגאורגי. מאז שירת במספר יחידות כוחות מיוחדים שעסקו במלחמה בטרור. במהלך אותה תקופה, בין השנים 1995–2000, אף התאמן בארצות הברית. בשנת 2003 מונה גוגאווה לפקד על המחלקה למלחמה בטרור של המרכז למבצעים מיוחדים, ובשנת 2004 פיקד על יחידת העילית של המחלקה למשימות מיוחדות של משטרת גאורגיה הנקראת על שם ג. גוּגוּלָה. לאחר מכן, באותה שנה, הוא מונה למפקד חטיבת הכוחות המיוחדים של משרד ההגנה של גאורגיה. בשנת 2006 מונה גוגאווה לסגן הרמטכ"ל של צבא גאורגיה. לאחר חילופי-גברי במשרד ההגנה של גאורגיה, ב-4 בנובמבר אותה שנה, הפך גוגאווה לרמטכ"ל צבא גאורגיה.

ב-4 בנובמבר 2008 העביר הנשיא מיכאיל סאקשווילי את גוגאווה מתפקידו בגין "ליקויים" בניהול המלחמה הרוסית-גאורגית. במקום תפקיד זה הוא מונה למפקד משטרת הגבולות של גאורגיה, והחליף את בדרי ביצדזה, שהודיע על התפטרותו קודם לכן. לתפקיד הרמטכ"ל מונה ולדימיר צ'צ'יבאיה, שכיהן קודם לכן כראש אגף החינוך בצבא גאורגיה.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תמונות זאזא גוגאווה** |

* הרמטכ"ל מעיד בפני ועדת המלחמה (אורכב 07.06.2011 בארכיון Wayback Machine), 29.10.2008, "סיביל גאורגיה", (באנגלית) - עדותו של גוגאווה בפני הוועדה הפרלמנטרית הלומדת את לקחי המלחמה הרוסית-גאורגית

הערות שוליים
------------

1. ↑  ‏הרמטכ"ל הפך לסגן שר ההגנה, 4.11.2006, "סיביל גאורגיה", (באנגלית)
2. ↑  ‏רמטכ"ל חדש מונה, באתר משרד ההגנה של גאורגיה, (באנגלית)
3. ↑  ‏רמטכ"ל צבאי חדש, 4.11.2008, "סיביל גאורגיה", (באנגלית)

|  |  |  |
| --- | --- | --- |
| **הקודם**:**לבאן ניקולאישווילי** |  **רמטכ"ל צבא גאורגיה** 
2006-2008 | **הבא**:**ולדימיר צ'צ'יבאיה** |
**רזארטה סמאיה** (באלבנית: **Rezarta Smaja**; נולדה ב-23 במרץ 1984) היא זמרת אלבנית.

קורות חייה
----------

סמאיה נולדה ב-23 במרץ 1984 בשקודרה שבאלבניה. את הקריירה המוזיקלית שלה החלה בלהקות רוק שונות בהן הייתה חברה ובאירועי שירה שונים בעיר הולדתה. לאחר שהשתתפה בתחרות *Ethet*, התפרסמה רבות באלבניה ומחוצה לה. סמאיה הופיעה לראשונה בפסטיבלי אי קנגס במהדורתו ה-51 עם השיר "Ti", וסיימה במקום השביעי. בשנה שלאחר מכן חזרה לאירוע, ביצעה את "Në sëngës" והגיעה פעם נוספת למקום השביעי. גם במהדורה ה-53, כששרה את "Më råbe", דורגה במקום השביעי. בשנה העוקבת עלתה למקום הרביעי לאחר שהופיעה עם "Dashuri në përjetësi" – דואט עם קלודיאן קאצ'ני. לאחר הפסקה קצרה מהפסטיבל, נמנתה פעם נוספת בין רשימת המשתתפים במהדורה ה-60 עם "E jemja nuse". היא הגיעה למקום השלישי.

באוקטובר 2022 רשות השידור האלבנית דיווחה כי סמאיה עתידה להשתתף במהדורה ה-61 של פסטיבלי אי קנגס עם השיר "N'Eden". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה סמאיה.

הערות שוליים
------------

1. ↑  "Rezarta Smaja, biography". Teksteshqip.
2. ↑  "Albania: Festivali i Këngës #51". *eurovisionworld*. נבדק ב-2022-08-24.
3. ↑  "Albania: Festivali i Këngës #52". *eurovisionworld*. נבדק ב-2022-08-24.
4. ↑  Adams, William Lee (2022-09-11). "Albania: Report says RTSH will add televote to Festivali i Këngës 61". *wiwibloggs* (באנגלית אמריקאית). נבדק ב-2022-10-28.
**איגואנה ורודה** (שם מדעי: *Conolophus marthae*) היא מין של איגואנה מהסוג קונולופוס האנדמי לאיי גלאפגוס. לטאה נדירה זו התגלתה בטבע רק ב-1986, ולאחר מכן נחשבה למין שנכחד. נתגלתה מחדש ב-2009. היא חיה רק בצפון מערב האי איסבלה שם התגלתה. היא נמצאת בסכנת הכחדה חמורה בטבע, והיא נחשבת לאחד ממיני הזוחלים הנדירים ביותר בטבע היום.

האיגואנה חיה בטבע על הרי געש על האי איסבלה שם התגלו לערך 100 פרטי איגואנה ולא ידועים פרטים נוספים. היא נמצאת בסכנת הכחדה חמורה, עקב מקום מחייתה המצומצם, אנשים שפוגעים בה ובעלי חיים שהובאו על ידי האדם וטורפים אותה ואת ביציה.

האיגואנה היא קרובתה של איגואנת היבשה ומזכירה אותה במראה. היא בעלת גוף ורוד עם רכס קוצני לאורך גופה ורגליים גדולות בעלות טפרים. האיגואנה ניזונה מעלי קקטוס כמו קרובתה ומתחפרת באדמה בשעות שבהם היא לא פעילה. אורכה 47–61 סנטימטרים ומשקלה עד 5 קילוגרם.

ראו גם
------

* קונולופוס
* איגואנה מצויצת

קישורים חיצוניים
----------------

ויקישיתוף מדיה וקבצים בנושא **איגואנה ורודה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ARKive
* ITIS
* NCBI
* GBIF
 |

הערות שוליים
------------

1. ↑  איגואנה ורודה באתר הרשימה האדומה של IUCN
**אַבּוּ אלְ-מִסְכּ כַּאפוּר** (בערבית: **أبو المسك كافور**; 905–968) היה השליט הרביעי (966–968) באמירות של בית איח'שיד במצרים ודמשק, והשליט הראשון בעולם האסלאמי ממוצא אפריקני. החל דרכו כעבדו של מוחמד בן טוגג' אל-איח'שיד, ומשעלה לגדולה שימש עוצר לשני בניו לאחר מות איח'שיד. לאחר מות הבנים הכריז על עצמו שליט. בתקופת שלטונו התמודד עם בעיות מבית, שבחלקן נגרמו עקב אסונות טבע, ומחוץ מצד הפאטמים, הקרמטים, הנובים ואמיר חלב. הוא טיפח את האמנויות והיה מסביר פנים לעולמא. הקים מוסדות ציבוריים מכספי הווקף שלו.

חייו
----

כאפור היה במוצאו אפריקני שחור, שנשבה, סורס ונמכר לעבדות באתיופיה. הוא הגיע לידיו של השליט האיח'שידי הראשון, מוחמד בן טוגג', ובמהרה עלה לגדולה בשל נאמנותו לאדונו. הוא הופקד כפדגוג של שני בניו, אנגר ועלי, לקראת עלייתם לכס השלטון וכניסתם לעולם הפוליטיקה הימי-ביניימית, ושימש גם שר צבא בשירותו את מוחמד בן טוגג' במערכות השונות שלו, בצפון מול אמירות חלב ובמזרח מול הקרמטים, שאיימו על ערי הקודש מכה ואל-מדינה ואף גנבו את האבן השחורה. 

אחרי מות מוחמד בן טוגג', שימש כאפור עוצר והעלה לשלטון את האח הבכור, אנגר, ב-946, אך כבר ב-961 סייע לאחיו הצעיר, אבו אל-חסן עלי, לעלות לשלטון תחתיו. עלי מת ב-966, וכאפור הכריז על עצמו "ואלי" של פוסטאט. הוא התמודד בהצלחה עם חתרנות פוליטית מצד יריביו ובפני הדעוה השיעית שהחלה להתפשט בארצו מצד הפאטמים שבמערב. כמו כן, הצליח להתמודד עם בעיות שנגרמו בשל שרפה שפרצה בעיר פוסטאט ב-954 וברעידת אדמה שפגעה במצרים שנה לאחר מכן. 

הוא הוכיח יכולת צבאית בעמידתו מול איומים שהקיפו את מצרים מכל עבר. השליטה בערי הקודש מכה ואל-מדינה, שהייתה נקודת חוזק תדמיתית חשובה לשושלת, הייתה בסכנה מצד הקרמטים, שאף גנבו את האבן השחורה וגרמו לביטול מצוות החג'. עוד לחצו עליו הפאטמים שקמו במערב, הנובים שהתקוממו בדרום, ואמיר חלב, סיף א-דאולה, שהתחרה עמו על השליטה בארצות דמשק (בלאד אל-שאם).

כאפור גם עודד את האמנויות בארצו ואירח את המשורר הנודע אַלְ-מֻתַנַבִּי, שלימים הסתכסך עמו ונמצא מנציח את כאפור בשירי לעג שכתב על אודותיו. חרף מוצאו, היה כאפור גם מוסלמי אדוק, שהסביר פנים לעולמאא (חכמי הדת) והחזיק במנהגי האסלאם הסוני, לרבות אמונות כגון האמונה בשדים. הוא גם הקים מכספו, דרך מוסד הווקף, שני מסגדים בעיר פוסטאט ובית חולים (דאר א-שפאא). לצד זאת הקים שורת ארמונות ואת גני כאפוריה, הקרויים על שמו, בפוסטאט.

קישורים חיצוניים
----------------

* אבו אל-מיסכ כאפור, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* TDVİA: kafur-ebul-misk

 |
מסגד אל-שאזליה
אחד הקברים
**זאוויית א-שאזלייה** הוא מתחם דתי ומסגד השוכנים בפינה הדרום-מערבית של מצודת עכו וממערב לחמאם אל-באשה, בצפונה של העיר העתיקה בעכו. במקום בו שוכן כיום המבנה, ניצב בתקופה הצלבנית אחד ממגדלי משכן רובע ההוספיטלרים.

היסטוריה
--------

הבניין הנוכחי הוקם ב-1862 כזאווייה, מוסד שמקורו במגרב והדומה למדרסה. הוא הוקם בידי השייח עלי נור אל-דין אל-ישרוטי, מייסד המסדר הסופי השאזילי בעכו. אל-ישרוטי הגיע לעיר מתוניסיה בשנת 1849 במצוות יונה הנביא, אשר נגלה לו בחלומו. תחילה עשו חברי הכת שימוש במסגד א-זיתונה הסמוך ולאחר מכן הקימו מסגד בתרשיחא. לבסוף שבו וקבעו את מרכזם העולמי בעכו והקימו בה את הזאוויה. 

המבנה ערוך סביב חצר גדולה המשמשת להתכנסויות ובמרכזה עץ דקל גבוה. המבנה המרכזי בקומפלקס הוא המסגד, המכונה "משהד". הוא שוכן בצידה המזרחי של החצר ובו נמצאים גם קבריהם של מייסד הכת ושל בני משפחתו. המקום מהווה אתר עלייה לרגל לחברי הכת המתגוררים בישראל, בירדן ובלבנון. הכניסה לזאווייה היא מרחוב נור אל-דין אל-ישרוטי, המנציח את שמו של מייסדה. 

כיום נמצא מרכז מסדר ה**שאזלים** בלבנון. לפיכך, במשך שנים נזנח המבנה בעכו והשוכרים של המתחם הרחיבו בו את בתיהם. בסוף המאה ה-20 החליטו השאזלים לשפץ את המקום. לצורך זה, הם פינו תחילה את הדיירים, תוך מתן פיצויים, ואז החלו בשיפוץ האתר. ההשקעה בחידוש האתר מוערכת בכ-80 מיליון דולר.

לקריאה נוספת
------------

* **זאוויה**, מאת זאב בן אריה, סיפורו של מסדר סופי שאזליה יאשרוטיה בישראל, 119 עמודים, אריאל (הוצאת ספרים), ירושלים 2011.

קישורים חיצוניים
----------------

ויקישיתוף מדיה וקבצים בנושא **זאוויית א-שאזלייה** בוויקישיתוף
* המקום באתר ArchNet
* המקום באתר החברה לפיתוח עכו העתיקה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007475336005171

 |
יפןיפן
זהו שם יפני; שם המשפחה הוא נישימורה. 
**שוג'י נישימורה** (ביפנית: 西村祥治;‏; 30 בנובמבר 1889 – 25 באוקטובר 1944) היה תת-אדמירל בצי הקיסרי היפני במהלך מלחמת העולם השנייה.

ביוגרפיה
--------

נישימורה נולד במחוז אקיטה שבאזור טוהוקו בצפון יפן. הוא סיים את הכשרתו באקדמיה הימית הקיסרית בשנת 1911, במקום ה-21 מבין 148 צוערים. כפרח קצונה, שירת נישימורה על הסיירת "אסו" ועל אוניית המערכה מיקאסה. עם סיום האקדמיה הימית, הוא הוצב מחדש על אסו, ולאחר מכן על אוניית המערכה היאיי.

בין השנים 1914–1915, למד נישימורה בבית-הספר לארטילריה ימית וטורפדו, ועם סיום לימודיו שם, הוצב על המשחתת "יוגירי," על הסיירת "יאקומו" ולאחר מכן על אוניית המערכה הארונה.

בשנת 1917, קיבל נישימורה את דרגת הלוטננט. בשל היותו מומחה לניווט, הוא שימש כקצין ניווט ראשי במספר כלי שיט. בשנת 1924, קודם נישימורה לדרגת לוטננט קומנדר (מקביל לרב-סרן), והוצב כקצין ניווט ראשי על הסיירת "נישין," ובשנת 1926, קיבל את התפקיד הפיקודי הראשון שלו. הוא פיקד על המשחתת "קיקו," "ואקטאקה," "אוראקאזה" ולבסוף על "מיקזוקי." בשנת 1929, קודם נישימורה לדרגת קומנדר, ושנה לאחר מכן, מונה למפקד "פלגת המשחתות ה-26."

לאחר קידומו לדרגת קפטן בשנת 1934, פיקד למשך תקופה קצרה על "פלגת המשחתות ה-19," ואחר כך מונה למפקד הסיירת "קומאנו" (1938-1937) ואוניית המערכה "הארונה" (1940-1939). ב-15 בנובמבר 1940, קודם נישימורה לדרגת אדמירל משנה, וב-1 בנובמבר 1943, לדרגת תת-אדמירל.

נישימורה זכה לתהילה בעקבות פיקודו על שייטת המשחתות הרביעית, במהלך קרב ים ג'אווה, שהתרחש ב-27 בפברואר 1942. הוא מונה למפקד "שייטת הסיירות השביעית" ביוני, והשתתף בקרב גוודלקנל.

לקראת סוף המלחמה, פיקד נישימורה על "הכוח הדרומי" במהלך ביצוע תוכנית "שו 1." מטרת התוכנית, הייתה השמדת הכוחות האמריקאים שנחתו על האי לייטה שבפיליפינים. הכוח הדרומי לקח חלק בקרב מצר סוריגאו (חלק מקרב מפרץ לייטה), ב-24–25 באוקטובר, במהלכו התעמת עם כוחות "הצי השביעי" האמריקאי. הכוח הדרומי של נישימורה, שהיה בנחיתות מספרית, הוכה קשות, ואוניית הדגל של נישימורה, אוניית המערכה "ימשירו," טובעה, ועימה טבע נישימורה.

לקריאה נוספת
------------

* Dull, Paul S. **A Battle History of the Imperial Japanese Navy, 1941-1945**, Naval Institute Press, 1978. מסת"ב 0-87021-097-1.
* Friedman, Kenneth, **Afternoon of the Rising Sun: The Battle of Leyte Gulf**, Presidio Press, 2001. מסת"ב 0-89141-756-7.
* Willmott, H. P. **The Battle Of Leyte Gulf: The Last Fleet Action**, Indiana University Press, 2005. מסת"ב 0-253-34528-6.

קישורים חיצוניים
----------------

* נישידה, הירושי, רישום הקריירה הצבאית של נישימורה, "Imperial Japanese Navy."
* פרידמן, קנת, שוג'י נישימורה, באתר Battle-of-Leyte-Gulf.com.

הערות שוליים
------------

1. ↑  Nishida, Imperial Japanese Navy
**Ubuntu Touch** היא הגרסה של מערכת ההפעלה אובונטו למחשבי לוח וטלפונים חכמים. מפותחת על ידי קנוניקל וקהילת אובונטו. ממשק המשתמש שלה מיועד בעיקר להתקנים בעלי מסך מגע.

היסטוריה
--------

מרק שאטלוורת' הכריז ב-31 באוקטובר 2011, שבאובונטו גרסה 14.04 המערכת תתמוך בטלפונים חכמים מחשבי לוח, טלוויזיות, ומכשירים בעלי מסך חכם.

פלטפורמת אובונטו לטלפונים סלולריים נחשפה ב-2 בינואר 2013.

גרסת ההדגמה של Ubuntu Touch למפתחים הופצה ב-21 בפברואר 2013.

### הפצה

קנוניקל הפיצה את גרסת השותפים\מפתחים הראשונה ב-17 באוקטובר 2013, לצד אובונטו 13.10 ש"לראשונה תמכה במכשירים גלקסי נקסוס ונקסוס 4, למרות שהיו קיימים אימג'ים גם לפלאפונים, ומחשבי לוח אחרים". זמן היעד לגרסה המלאה הוא ה-17 באפריל 2014[דרוש מקור], לצד הפצת אובונטו גרסה 14.04. גרסת הדגמה זמינה למכשירי אנדרואיד מסוימים כולל את מהדורת גוגל של סמסונג גלקסי S4 בגרסת הדגמה למפתחים, מ-21 בפברואר 2013.

בשנת 2015, הפרויקט ננטש על ידי קנוניקל והורם מחדש על ידי קהילת המפתחים, הקהילה התארגנה מחדש וכבר בשנת 2017 הפכה לארגון ללא מטרות רווח. 

כיום UBports Foundation, פועלת להתחבר עם יצרנים טלפונים נוספים בכל בעולם על מנת לקדם את מערכת קוד ההפעלה בקוד פתוח

קישורים חיצוניים
----------------

ויקישיתוף מדיה וקבצים בנושא **Ubuntu Touch** בוויקישיתוף
* 

* אתר האינטרנט הרשמי של Ubuntu Touch (בשפות מרובות)
* Ubuntu Touch בוויקי של אובונטו
* דף המיזם בלנצ'פד

הערות שוליים
------------

1. ↑  Backed by Canonical and Ubuntu
2. ↑  "Blog Archive » Ubuntu on phones, tablets, TV’s and smart screens everywhere"
3. ↑  Ubuntu Phone OS Unveiled by Canonical OMG! Ubuntu!
4. ↑  Ubuntu Touch Developer Preview Released, Available for Nexus Devices OMG! Ubuntu!
5. ↑
**איגואנוקולוסוס** (שם מדעי: ***Iguanacolossus***; מילולית: "איגואנה קולוסלית/ענקית") הוא סוג של דינוזאור אורניתופוד קדום שהתקיים באמריקה הצפונית של הקרטיקון התחתון שלפני 139 עד 134.6 מיליון שנה מזמננו. הוא ידוע מממצא יחיד שהשתייך למין *Iguanacolossus fortis*, שפירושו: "אדיר".

תיאור
-----

המאובנים שלו התגלו בתצורות הרי צידר (Cedar Mountain Formation) שביוטה. הוא התגלה בידי Donald D. DeBlieux ב-2005 לצד מאובניו של ההיפודראקו (*Hippodraco*) ותואר למדע ב-2010 בידי החוקר Andrew T. McDonald. נמצאו בעיקר שרידי שינים ענקיות (מהם קיבל את שמו, מאחר שדמו מאוד לשיני איגואנה), חוליות, עצמות גפיים וערווה וכן שרידי גולגולות. ממצאים נוספים שלו כללו עצמות גפיים, לסתות ועצם זרוע.

לפי החוקרים דינוזאור זה הגיע לאורך 9 עד 10 מטרים ולמשקל של 5 טונות, כך שהיה גדול מאיגואנודון. ייתכן שנע בעדרים בחיפוש אחרי צמחייה רעננה. הוא עצמו נטרף בידי תרופודים מקומיים כמו הדיינוניכוס, היוטרפטור, האקרוקנתוזאורוס והסיאטס.

דינוזאור זה היה קרוב רחוק של האיגואנודון ושל הקמפטוזאורוס ובעיקר לדקטודון והלאנג'ואוזאורוס האסייתי. למרות שדמה מעט להדרוזאור לא השתייך למשפחה והיה בעל גפיים קצרות יותר, מבנה אגן מעוגל יותר והיה בעל פנים חזקות יותר.

קישורים חיצוניים
----------------

ויקישיתוף מדיה וקבצים בנושא **איגואנוקולוסוס** בוויקישיתוף
באלגברה, **רֶזוּלטַנט** הוא שמו של מדד מספרי המחושב משני פולינומים נתונים, ומתאר את הקשר בין השורשים שלהם, בדרך המכלילה את הדיסקרימיננטה.

יהיו {\displaystyle f(x)=a\_{n}x^{n}+\dots +a\_{0}} ו- {\displaystyle g(x)=b\_{m}x^{m}+\dots +b\_{0}} שני פולינומים מעל שדה F. הרזולטנט שלהם מוגדר כדטרמיננטה של המטריצה {\displaystyle (n+m)\times (n+m)} ש-m שורותיה הראשונות הן ההזזות של הווקטור {\displaystyle (a\_{n},a\_{n-1},\dots ,a\_{0})}, ו-n שורותיה האחרונות הן הזזות של הווקטור {\displaystyle (b\_{m},b\_{m-1},\dots ,b\_{0})} (עם אפסים בכל מקום אחר). 

נניח שהמקדם המוביל של f אינו אפס. לפולינומים f,g יש גורם משותף אם ורק אם הפולינומים {\displaystyle f,xf,\dots ,x^{m-1}f,g,xg,\dots ,x^{n-1}g} תלויים ליניארית. מכאן נובע שיש שורש משותף (בשדה פיצול משותף לשני הפולינומים) אם ורק אם הרזולטנט של f,g הוא אפס. למעשה, 

{\displaystyle \operatorname {Res} (f,g)=a\_{n}^{m}b\_{m}^{n}\prod \_{i,j}(x\_{i}-y\_{j})=a\_{n}^{m}\prod \_{i}g(x\_{i})=b\_{m}^{n}\prod \_{j}f(y\_{j})},
כאשר x\_{1},\dots ,x\_{n} הם השורשים של f, ו-{\displaystyle y\_{1},\dots ,y\_{m}} הם השורשים של g.

מחוק קרמר נובע שהרזולטנט של פולינומים מעל שדה שייך לאידיאל שהם יוצרים בחוג הפולינומים מעל השדה. אם מקדמי הפולינומים שייכים לתחום שלמות D, גם הרזולטנט הוא איבר באותו תחום שלמות. תכונה זו מאפשרת לרזולטנט לטפל גם בפולינומים בכמה משתנים.

הדיסקרימיננטה של פולינום מתקבלת מן הנוסחה {\displaystyle \operatorname {Res} (f,f')=(-1)^{n(n-1)/2}a\_{n}\Delta (f)}.

ברזולטנט אפשר להשתמש כדי לפתור את **בעיית הפירוש** (Implicitization) של עקום פרמטרי מישורי: נתון העקום {\displaystyle \ x\_{1}=f\_{1}(t),\ x\_{2}=f\_{2}(t)}, כאשר {\displaystyle f\_{1},\,f\_{2}} פולינומים. מהי המשוואה הפולינומית שאותה מקיימים {\displaystyle \ (x\_{1},x\_{2})}? התשובה היא הרזולטנט של {\displaystyle \ x\_{1}-f\_{1}(t),x\_{2}-f\_{2}(t)} ביחס למשתנה t (אותו פתרון נכון גם כאשר {\displaystyle \ f\_{1},f\_{2}} פונקציות רציונליות, על ידי כפל במכנה המשותף). כאשר מדובר בעקום במרחב רב-ממדי, היחסים האלגבריים בין ה-\ x\_{i} מתקבלים מניפוי t באידיאל {\displaystyle \ \langle x\_{1}-f\_{1}(t),\dots ,x\_{n}-f\_{n}(t)\rangle } באמצעות בסיס גרובנר.

ראו גם
------

* דיסקרימיננטה

קישורים חיצוניים
----------------

* רזולטנט, באתר MathWorld (באנגלית)
**β (בטא) בכן-ציור** (בלועזית: **β Pictoris**) הוא כוכב הסדרה הראשית מסוג ספקטרלי A המרוחק 62.9 שנות אור מהשמש, והכוכב השני בבהירותו בקבוצת הכוכבים כן ציור. זהו כוכב צעיר מאוד, בסביבות 8 עד 20 מיליון שנים. 

β בכן-ציור מראה פליטה חריגה של קרינה בתחום התת-אדום, יחסית לכוכבים דומים. חריגה זו נובעת מענני אבק בסמוך לכוכב אשר זוהרים על ידי החזרת אור הכוכב. בצפיות מדוקדקות הסתבר כי דיסקה גדולה של אבק וגז מקיפה את הכוכב, עד לטווח של 500 יחידות אסטרונומיות ממנו, בערך פי 13 ממרחקו של פלוטו מהשמש. ייתכן והדיסקה היא שלב מוקדם בהיווצרות מערכת שמש סביב הכוכב. הדיסקה מכילה כמות גדולה ומפתיעה של פחמן וכרגע מוצעים לכך שני הסברים:

1. β בכן-ציור נמצא בתהליך יצירת כוכבי לכת הקרוי כוכב לכת פחמני סביבו, בשונה מכדור הארץ המורכב ברובו מצורן-חמצן
2. הדיסקה עוברת שלב לא ידוע בתהליך ההיווצרות של מערכת שמש, שייתכן והיה גם שלב מוקדם בהתהוות מערכת השמש

לדיסקה צורה מעוותת, והאזור הפנימי של הדיסקה מקיף במישור שונה את הכוכב מזה של האזור החיצוני. העיוות נובע ככל הנראה מעצם מסיבי, ננס חום או ענק גזים הסובב את הכוכב וגורם לשינוי הצורה של הדיסקה עקב כבידתו. נוכחותו של עצם זה לא הוכחה, אך אם אכן זה כוכב לכת, הרי שהוא מקיף את β בכן-ציור במסלול שנטייתו היא 3 מעלות ובמרחק שאינו עולה על 20 יחידות אסטרונומיות ממנו. מסתו של כוכב לכת משוער זה מוערכת בטווח של 0.05 עד 20 מסות צדק וקוטרו כקוטר צדק.

קישורים חיצוניים
----------------

ויקישיתוף מדיה וקבצים בנושא **בטא בכן-ציור** בוויקישיתוף
* בטא בכן-ציור, באתר אנציקלופדיה בריטניקה (באנגלית)
* בטא בכן-ציור, בבסיס הנתונים SIMBAD לגרמי שמיים אסטרונומיים

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb18040816p (data)

 |
**איג'יפטסאט 1** (EgyptSat 1) הוא הלוויין המצרי הראשון שייעודו חישה מרחוק. 

הלוויין, שמשקלו כ-100 קילוגרם, תוכנן ונבנה באוקראינה (על ידי חברת יוז'נוי). הלוויין טס בחלל במסלול מעגלי מעל כדור הארץ בגובה 668 ק"מ והעביר נתונים לתחנת קרקע שנבנתה במצרים. משקלו של הלוויין מציב אותו בקטגוריה המכונה "מיקרו-לוויינים". 

הלוויין שוגר בתאריך 17 באפריל 2007 באמצעות משגר לוויינים רוסי-אוקראיני מטיפוס "דנייפר". השיגור הוכתר בהצלחה, והלוויין הוכנס למסלול המתוכנן לו בחלל. לאחר מספר שנות פעילות הקשר עם הלוויין אבד במהלך יולי 2010.

המטעד
-----

לוויין הריגול כולל מטעד מולטי-ספקטראלי - מצלמה המסוגלת לצלם במגוון תחומים של הספקטרום האלקטרומגנטי. הלוויין תוכנן להיות בעל יכולת צילום בתחום התת-אדום. גורמים בישראל הביעו חשש כי ייעודו של הלוויין יהיה לרגל אחר תנועת כוחות צה"ל.

מצרים בחלל
----------

מצרים כבר שיגרה (באמצעות משגרים זרים) שני לווייני תקשורת – ניילסאט 101 ב-1998 וניילסאט 102 ב-2000. שני הלוויינים משדרים יותר מ-150 ערוצי טלוויזיה דיגיטליים לצד שירותי רדיו ומולטימדיה למיליוני בתים בצפון אפריקה ובמזרח התיכון.

לוויין תצפית מתקדם נוסף מפותח עבור מצרים על ידי חברת "קארלו גוואצי" (Carlo Gavazzi) האיטלקית. הלוויין מכונה DESERTSAT, והוא צפוי להיות משוגר לחלל במהלך 2017.

מצרים תכננה להפעיל מערך של מספר לווייני תצפית במקביל, דבר שיאפשר לה איסוף מידע סביבתי מועיל, שיש לו גם השלכות ביטחוניות. למרות זאת, לוויין איג'יפטסאט 2 שוגר רק ב-2014.

השיגור
------

הלוויין איג'יפטסאט 1 (מסומן בחץ) בעת שילובו במשגר דנייפר
שיגור הלוויין המצרי נעשה באמצעות משגר הלוויינים הרוסי "דנייפר". משגר זה מבוסס על טלי בליסטי מימי ברית המועצות, שכינויו במערב SS-18. השיגור ייחודי בכך שהטיל משוגר מתוך מחפורת תת-קרקעית, מהסוג ששימש את הטילים הבליסטיים.

אובדן הקשר עם הלוויין
---------------------

עיתוני מצרים דיווחו ב-24 באוקטובר 2010 כי הקשר עם הלוויין אבד במהלך יולי 2010. חלק מכלי התקשורת האשימו את ישראל בשיבוש מכוון של פעילות הלוויין.

קישורים חיצוניים
----------------

* כתבה מהג'רוזלם פוסט אודות שיגור "לוויין הריגול" (באנגלית)
* מידע כללי על הלוויין (באנגלית)